Η επίδραση ενός προγράμματος μουσικοκινητικής αγωγής στη δυναμική και τη στατική ισορροπία μαθητών/τριών προσχολικής ηλικίας
Creators: name: Κυριοπούλου, Μαρία Νικολάου
Publisher: name: Aristotle University of Thessaloniki
Year: 2022
Subjects: Στατική ισορροπία
Δυναμική ισορροπία
Μουσικοκινητική αγωγή
Static balance
Dynamic balance
Music and movement

description: Σκοπός της παρούσας εργασίας είναι η διερεύνηση της αποτελεσματικότητας ενός προγράμματος μουσικοκινητικής αγωγής στη στατική και τη δυναμική ισορροπία παιδιών προσχολικής ηλικίας. Στην έρευνα συμμετείχαν συνολικά 44 παιδιά ηλικίας 4-6 ετών. Το πρόγραμμα παρέμβασης ήταν εστιασμένο σε μουσικοκινητικά παιχνίδια και παιχνίδια δημιουργικής κίνησης με τη βοήθεια της μουσικής και αυτοσχέδιων μουσικών οργάνων. Στόχος του προγράμματος ήταν η κατανόηση των βασικών εννοιών της μουσικής, η γνώση του σώματος μέσα από διαφορετικές βάσεις στήριξης και η γνώση του χώρου, των επιπέδων και των κατευθύνσεων. Τα παιδιά χωρίστηκαν σε δύο ομάδες, ομάδα παρέμβασης (21 παιδιά) που παρακολουθούσε το πρόγραμμα μουσικοκινητικής αγωγής και ομάδα ελέγχου (23 παιδιά). Η στατική ισορροπία μετρήθηκε με το τεστ του πελαργού και η δυναμική ισορροπία αξιολογήθηκε με το τεστ «Körper Koordination Test für Kinder», με βάδιση προς τα πίσω σε δοκούς ισορροπίας. Οι μετρήσεις έγιναν πριν και μετά το πρόγραμμα παρέμβασης, το οποίο διήρκησε οκτώ εβδομάδες. Όπως έδειξε η ανάλυση των επαναλαμβανόμενων μετρήσεων, στη στατική ισορροπία υπάρχει στατιστικά σημαντική αλληλεπίδραση μεταξύ χρόνου μέτρησης και ομάδας (παρέμβασης και ελέγχου) και η πειραματική ομάδα παρουσίασε στατιστικά καλύτερες επιδόσεις από την ομάδα ελέγχου. Στην δυναμική ισορροπία, στο τέλος της παρέμβασης δεν εντοπίστηκαν σημαντικές διαφορές μεταξύ των δύο ομάδων. Συμπερασματικά, ένα πρόγραμμα παρέμβασης με μουσικοκινητική αγωγή και δημιουργικό παιχνίδι είναι αποτελεσματικό για τη βελτίωση της στατικής ισορροπίας των παιδιών προσχολικής ηλικίας. Όσον αφορά τη δυναμική ισορροπία, απαιτείται περαιτέρω έρευνα.
description: The aim of the present study was to examine the effectiveness of a music and movement program on static and dynamic balance of preschool children. In the study, 44 preschool children took part, aged between 4-6 years old. The music and movement program was based on music and movement games as well as creative movement activities, accompanied by music and home-made musical instruments. The intervention program was targeted in understanding the principal elements of music, in learning the body through different bases of support and in knowing space, dimensions and directions. The children were divided in two groups, the intervention group (21 children) which was attending the music and movement program and the control group (23 children). Static balance was assessed with the stork position test (standing on one leg) and dynamic balance was assessed with the «Körper Koordination Test für Kinder» (walking backwards on beams). The measurements took place before and after the intervention program which lasted for eight weeks. Analysis of Variance with repeated measures showed that the intervention group performed significantly better in static balance compared to the control after the intervention. Regarding dynamic balance there were no significant differences between the two groups at the end of the intervention. Concluding, a music and movement intervention program with creative movement activities, is effective for the improvement of static balance of preschool children. Regarding dynamic balance, further research is needed.